અત્યારની આ વિસંવાદી જણાતી ને અજ્ઞાનનાં બળોને આધીન રહેતી સૃષ્ટિને સુસંવાદી, સુમેળભરી બનાવવા માટે અને સર્વ આસુરી બળોને હંમેશ માટે નિર્મૂળ કરવા મા ભગવતી અવિરતપણે કાર્ય કરી રહી છે, પણ જો સમગ્ર માનવજાતિના અંતરમાંથી તીવ્રપણે અભિપ્સા ઊઠે, તો ફરી એકવાર સમગ્ર દેવતાઓની શક્તિ લઈને મા પૃથ્વી ઉપર જરૂર ઊતરી આવશે ને તેને પ્રભુએ સોંપેલું કાર્ય-સૃષ્ટિને પાછી પ્રકાશ પ્રેમ, આનંદ, સત્યને શાશ્વત જીવનમાં લઈ જવાનું કાર્ય- તે ઝડપથી સિદ્ધ કરશે અને જ્યારે માનું આ કાર્ય પૂરું થશે ત્યારે જ પૃથ્વી સાચા અર્થમાં સ્વર્ગ બનશે.